

Шулай ук район үзәге оешмаларыннан, җирлекләрдән, уку-укыту учрежденияләреннән ялгыз катнашучылар, иҗади төркемнәр көтелә.

**Бәйгенең этаплары һәм вакыты.**

**I нче этап** Бөек Ватан сугышында Җиңүнең 80 еллыгына багышлана.

2025 елның апрель аенда уза. 14 нче апрель көнне район үзәгеннән катнашучылар, 15 нче апрель авыл җирлекләреннән катнашучылар Әлфия Авзалова исемендәге район мәдәният йортына килә.

**Төп шарт**. Бөек Ватан сугышы елларында Актаныш районында, авылларында әби-бабайларыбыз калдырган истәлекле булган вакыйгаларны, реаль кешеләр, реаль саннар, фактлар, документлар, экспонатлар, ядкарьләр белән баетып, әдәби очерк, эссе, поэма, нәсер, хат, инша, шигырьгә салып татар телендә, сәхнә чыгышы әзерләү.

**Башкару вакыты** 5 минутка кадәр.

**Катнаша ала:** - ялгыз башкаручылар

- композиция башкару (кеше саны чикләнми)

**Яшь төркемнәре**: -18-30 яшьне кертеп

-31 яшь һәм югарырак

**II нче этап** М.Әһлетдинов иҗатына багышлана. 2025 елның октябрь аенда уза. Катнашучылар М.Әһлетдинов иҗатыннан яисә аның репертуарыннан бер әсәр яисә шигырь тәкъдим итә.

**Катнаша ала:** - ялгыз башкаручылар

- композиция башкару (кеше саны чикләнми)

**Яшь төркемнәре**: -18-30 яшьне кертеп

-31 яшь һәм югарырак

**Бәяләү критерийлары:**

- Сәнгатьлелек (фикер, хис, кичерешләр, интонация, басым, музыкаль бизәлеш);

- Артистизм;

- Мәгънәви юнәлеш (идея);

- Тел камиллеге;

- Башкару осталыгы;

- Чыгыш вакытында декорацияләр, костюмнар кулланылырга мөмкин.

**Бәйгене үткәрү тәртибе:**

- Бәйгенең 1 нче этабын үткәрү турында карарны оештыру комитеты катнашучылардан гаризалар саны нигезендә кабул итә.

- Бәйгедә катнашырга теләк белдергән коллектив яки башкаручы тиешле үрнәктәге заявканы 13 нче апрельга кадәр тапшырырга тиеш.

- Аеруча уңышлы чыгыш ясаучылар. Җиңү бәйрәмендә катнаша.

- Нәтиҗәләр I нче этапка аерым, II нче этапка аерым чыга.

- Ике этапның да урыннарын берләштереп, абсолют җиңүчеләр билгеләнә (1,2,3 урыннар). Катнашучылар бүләкләнә.

Гаризалар [aktanyshrdk@yandex.ru](mailto:aktanyshrdk@yandex.ru) электрон адрес буенча кабул ителә.

**Жюри составы**:

Жюри рәисе Әһлетдинов М.М. - Татарстанның атказанган мәдәният хезмәткәре. Мәдәният ветераны.

Әнварова Д.М. - район башкарма комитеты җитәкчесенең социаль мәсьәләләр буенча урынбасары

Усманов Р.М. - Массакүләм мәгълүмат чаралары һәм иҗтимагый берләшмәләр белән эшләү бүлеге башлыгы.

Гимадиев А.Р. - "ТАТМЕДИА" АҖ Актаныш филиалы җитәкчесе.

Хөсәенов Н.М. - Актаныш муниципаль район театры режиссеры, Татарстан Республикасының атказанган артисты.

Нажарова Р.Р. - Район мәдәният йорты методисты. Татарстан Республикасының атказанган мәдәният хезмәткәре.

Мөхәммәтҗанова И.А. - муниципаль театр артисты.

Хөсәенова А.И. - муниципаль театр артисты.